NJIA ZA KUIMARISHA BIASHARA KATIKA NCHI YA KENYA 
Biashara ndio uti wa mgongo wa uchumi wa Kenya. Ni jukumu letu sisi sote kuungana kutenda kila tuwazao ili kuhakikisha kwamba tunaimarisha biashara nchini humu. Ni jukumu la kila mkenya na hata serikali kukuza biashara kwa njia zifuatazo;
Kwanza kabisa ni kutoa elimu kwa kila mkenya kuhusu umuhimu wa biashara jinsi ya kuanza na hata kuendeleza biashara zao. Watu wengi sana nchini wana pesa na malighafi ya kuanza biashara lakini wanachokosa ni maana ya kuiendeleza biashara zao. Ni jukumu la kila mtu aliye na maarifa kutoa elimu kwa wakenya wenzao kwa kupitia njia kama vile video, televisheni na hata magazeti ili watu waimarike kiakili. Hii itasaidia pakubwa kuimarisha biashara nchini.
Serikali kuweka miundo msingi kama vile kuimarisha barabara ili kuwapa wanabiashara na hata wale wanaoania kuanza biashara mazingira mema kuendeleza kazi yao vyema. Hii itarahisha kusafirisha bidhaa zao karibu na watumiaji/wanunuaji. Soko pia ni muhimu kwa vile linatoa nafasi ya wanabiashara kuendeleza kazi zao vyema.
Naamini serikali ikifanya hivi watu wengi watajitosa kwenye uwanja wa biashara na kunawiri mno hivyo kuimarisha biashara nchini. 
Pia, ni jukumu la wapangaji na serikali kupunguza kodi ya wanaolipa wanabiashara waliopangisha vibanda vya serikali. Wafanyabiashara hulipa kodi nyingi zaidi hata kuliko mapato yao ya kila siku. Hii inawafanya wanabiashara wengine wadogo wadogo kujiondoa kwa sababu ya mapato ya mkia wa mbuzi. Pia ingekuwa vyema zaidi ikiwa serikali itapunguza ada wanayolipa wanabiashara kwa kuuza vitu sokoni, ada hii iko juu zaidi kiasi cha kwamba wanabiashara wengine hawawezi mudu.
Tena, ni jukumu la kila mtu na hata serikali idumishe usalama ili biashara iimarike nchini kutokana na usalama ni adui mkubwa sana wa biashara na hata sekta zingine mbalimbali wanabiashara wakubwa, walionawiri kwenye biashara yao wanauwana kiholela, wanaibiwa mali yao. Hili linawafanya watu  walio na uwezo wa kufanya biashara kuogopa na kujiondoa uwanjani. 
Jambo lingine ni kutoa mikopo kwa wale wanaopania kuanza biashara. Kuna wale ambao wana maarifa ya kuanza biashara ila hali ya maisha na mifuko haiwaruhus.u Lingekuwa jambo la busara mno iwapo mikopo ingetolewa kwa watu kama hawa ambao wana maono makubwa ya kuipeleka nchi mbele. Mikopo hili litawafanya watu wengi wajitose uwanjani wa biashara na kuiendeleza biashara mbele. 
Fauka ya hayo, uongozi mwema na utulivu wa kisiasa nchini ni jambo la muhimu ambalo linaendeleza biashara nchini. Mizozano baina ya viongozi, makundi na jamii ni vikwazo vikubwa vinaopeleka biashara nyuma. Mizozo hii mara nyingi huleta vita ambavyo huleta uharibifu wa mali na bidhaa za wanabiashara hivyo kudunisha biashara nchini na ni jukumu letu wote kuhakikisha kuwa kuna uhusiano mzuri baina yetu. 
Mwishowe ukabila ni donda sugu katika kuimarisha biashara. Utapata wale wa jamii fulani wananunua bidhaa kwa mtu ambaye ni wa jamii yao. Hii inaleta utengano mkubwa nchini ambao unadunisha na kurudisha chini maendeleo ya kibiashara nchini. Umefika wakati ambapo kila mtu anafaa kuwajibika na kupiga vita ukabila ambao unatunyima usingizi lala uchao. 
Sote tukiungana pamoja kufanya kila jambo linalohitajika kuimarisha biashara nina imani kuwa biashara nchini humu itaimarika kwa viwango vya juu zaidi. Pia ningewasihi wote tufanye kile kinachotakikana kuhakikisha biashara inaimarika.

Question: Ni jukumu la nani kupunguza kodi
Answer: Wapangaji na serikali